****

REPUBLIKA HRVATSKA

bezimenaPRIMORSKO-GORANSKA ŽUPANIJA

**GRAD DELNICE**

**GRADONAČELNICA**

**KLASA:372-01/21-01/10**

URBROJ: 2112-01-30-20-3-21-2

Delnice, 26. rujna 2021.g.

Na temelju članka 391. Zakona o vlasništvu i drugim stvarnim pravima (Narodne novine 91/96, 68/98, 137/99,22/00,73/00,114/01,79/06,141/06,146/08,38/09,153/09,90/10,143/12), članka 48. Zakona o lokalnoj i područnoj (regionalnoj) samoupravi («Narodne novine» 33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19, 144/20), članka 60. (SN GD 2/21), članka 4. Odluke o davanju u zakup i kupoprodaji poslovnog prostora u vlasništvu Grada Delnica (SN 46/11), Gradonačelnica Grada Delnica raspisuje

**N A T J E Č A J**

**za davanje u zakup garaže u Delnicama**

**1. Predmet zakupa** je montažna drvena garaža u vlasništvu Grada Delnica u Delnicama, iza zgrada u Lujzinskoj cesti oznake kč.br. 15370/9 k.o. Delnice II (deveta garaža u nizu), neto korisne površine 9,10 m2.

Početna cijena zakupa definirana je Odlukom o IV. Izmjeni i dopuni Odluke o visini jedinične zakupnine za poslovni prostor u vlasništvu Grada Delnica u za I. zonu kojoj garaža pripada te jedinična zakupnina iznosi 36,00 kn/m2 mjesečno čime početni iznos mjesečne zakupnine garaže iznosi 328,00 kn.

Garaža se daje u zakup na razdoblje od 5 (pet) godina.

- Stanje prostora: poslovni prostor daje se u zakup u viđenom stanju,

- Trajanje zakupa: 5 godina.

**2. Ponuda mora sadržavati:**

- osnovne podatke o natjecateljima (prebivalište, državljanstvo za fizičke osobe i podatke o upisu u upisnik nadležnog registra za pravne osobe), te dokaz da natjecatelji ispunjavaju uvjete za obavljanje djelatnosti koja je određena kao namjena poslovnog prostora,

- brojkom i slovima ispisan iznos ponuđene mjesečne zakupnine na original obrascu,

- podatke o dosadašnjem radu natjecatelja- kratki opis poslovanja,

- original ili presliku dokaza o uplaćenoj jamčevini u visini početnog mjesečnog iznosa zakupnine; jamčevina se uplaćuje na žiroračun Grada Delnica IBAN HR9824020061806900005, model HR 68, poziv na broj 7722-OIB,

- dokaz kojim osobe iz članka 58. stavka 1. Zakona o pravima hrvatskih branitelja iz Domovinskog rata i članova njihovih obitelji, imaju pravo zaključenja ugovora pod uvjetima najpovoljnije ponude,

- Izjavu kojom natjecatelj izjavljuje da nema duga prema Gradu Delnice ovjerenu od strane Odsjeka za proračun i financije,

- uvjerenje nadležne Porezne uprave o nepostojanju duga po osnovi javnih davanja, osim ako je odobrena odgoda plaćanja obveza, a pod uvjetom da se fizička ili pravna osoba pridržava rokova plaćanja,

**3. Podnošenje prijava**

Neće se razmatrati ponude ponuditelja:

- koji zaključno s danom podnošenja ponude na natječaju imaju dospjela dugovanja prema Gradu i/ili državnom proračunu,

- koji su već stekli pravo zakupa za poslovni prostor u vlasništvu Grada, a koji to pravo nisu realizirali iz neopravdanih razloga,

- koji nisu uredno ispunjavali ranije ugovorne obveze ako su ih imali.

Nepotpune i nepravodobne ponude neće biti razmatrane, a pravodobne i potpune ponude koje ne ispunjavaju sve natječajne uvjete smatrat će se neprihvatljivima.

**4. Kriterij za odabir najpovoljnije ponude:**

Najpovoljnijom ponudom smatrat će se ona koja uz ispunjene uvjete iz ovog natječaja sadrži i ukupno najviši iznos ponuđene zakupnine.

**Javno otvaranje ponuda održat će se 5. listopada 2021. g. s početkom u 12:30 sati, u Maloj vijećnici Grada Delnica.**

**5. Razgledavanje poslovnog prostora**

Poslovni prostor može se razgledati dana 30. listopada 2021.g. u vremenu od 09:00 do 10:00 sati uz prethodnu najavu na tel. 051 814 163.

**6. Dostavljanje ponuda**

Pisane ponude sa svim prilozima dostavljaju se poštom ili osobno u zatvorenim omotnicama na adresu Grad Delnice, Trg 138. brigade HV 4, 51300 Delnice, s naznakom: „Natječaj za zakup garaže „– NE OTVARATI.

**7. Rok za podnošenje ponuda**

Rok za podnošenje ponuda je zaključno do 5. listopada 2021. godine do 12:00 sati.

**8. Odabir najpovoljnijeg ponuditelja**

Grad Delnice zadržava pravo da prema objavljenom natječaju ne odabere najpovoljnijeg ponuditelja, te da donese Odluku o ponovnom raspisivanju natječaja.

Odluku o odabiru najpovoljnijeg ponuditelja prema prijedlogu Povjerenstva za odabir ponude donosi Gradonačelnica, a ista se dostavlja se svim ponuditeljima najkasnije u roku od 15 dana od dana donošenja.

Najpovoljniji ponuditelj dužan je u roku od 15 dana od dana donošenja odluke o odabiru ili do roka kojeg odredi Gradonačelnik preuzeti poslovni prostor i sklopiti ugovor o zakupu. Ukoliko najpovoljniji ponuditelj ne postupi po navedenom smatrat će se da je isti odustao od sklapanja ugovora o zakupu, te će se javni natječaj za predmetni poslovni prostor ponoviti. U navedenom slučaju jamčevina se najpovoljnijem ponuditelju ne vraća.

Jamčevine koje su položili ponuditelji, a čije ponude nisu prihvaćene vratit će se ponuditeljima najkasnije u roku od 8 dana od dana donošenja Odluke o odabiru dok se položena jamčevina osobe čija je ponuda prihvaćena zadržava i uračunava u zakupninu.

**Gradonačelnica:**

Katarina Mihelčić, dipl. ing.agr.